Δασκαλειό Πόρου

Το Δασκαλειό ή Δασκαλιό είναι νησίδα του Αργοσαρωνικού, η οποία βρίσκεται στα νότια του Σαρωνικού κόλπου, δυτικά του Πόρου και απέναντι από τις ακτές της Πελοποννήσου. Δυτικά του είναι το ακρωτήριο Νέδα και βορειοανατολικά, στις ακτές του Πόρου, η παραλία "Ρωσικός Ναύσταθμος". Επάνω του είναι εκκλησάκι αφιερωμένο στην Κοίμηση της Θεοτόκου (Παναγίτσα). Το 1959 - 1960, έγιναν γυρίσματα της ταινίας "Η Κυρία Δήμαρχος" του σκηνοθέτη Ροβήρου Μανθούλη. Το νησί είναι ιδιόκτητο και ανήκει στην κα. Λίζα Βάντερμπουλ, η οποία είναι σύζυγος του Μιλτιάδη Έβερτ πρώην προέδρου της ΝΔ.

 Ονομασία 
Για την προέλευση του ονόματος Δασκαλιό υπάρχουν τρείς εκδοχές: σύμφωνα με την πρώτη, προέρχεται  από παραφθορά της ιταλικής λέξης scoglio (δηλαδή βράχος) με την οποία οι οι Βενετοί σημείωναν στους χάρτες τους σκοπέλους ή τις βραχονησίδες. Προσθέτοντας και την ιταλική πρόθεση da προέκυψε η λέξη Ντασκολιό ή Δασκαλιό. Με την δεύτερη επειδή την περίοδο της Τουρκοκρατίας υπήρχε κρυφό σχολείο και με την τρίτη (τοπική παράδοση) επειδή, πριν από την Επανάσταση του 1821, ζούσε η μοναχή Φραντζέσκα, που δίδασκε υφαντική στις κοπέλες στις κοπέλες.

 Εξωτερικοί σύνδεσμοι 

 Το ναυάγιο που εντόπισε ο Σεφέρης, στο νησάκι Δασκαλιό από την Μηχανή του Χρόνου.
 Παραλία Ρωσικός Ναυσταθμος - Νησί Δασκαλιό Πόρου στο https://www.youtube.com/.
 Νησάκι Δασκαλιό με παρεκκλήσι στον ιστότοπο https://weloveporos.com/.

Παραπομπές

κατηγορία:νησιά του Αργοσαρωνικού
Κατηγορία:Ελληνικές βραχονησίδες